

**„...mondjatok áldást, hiszen arra hívattatok el, hogy áldást örököljetek.”**

(1Pt 3,9)

**Gyülekezeti munkaterv**

**a Budavári Evangélikus Egyházközség**

**2019-2020.**

**munkaévére**

**Alapvetés**

A 2019-20 év országos munkaterve az ÁLDÁS gondolatát tette hangsúlyossá. A 2020 évet pedig a egyházunk az Úrvacsora évének nevezte ki. Így a két gondolat jegyében tervezzük meg a z idei munkaévünk programját.

Az Isten áldásából élünk. Isten ránk áradó jóakarata tartja meg életünket, és közösségeinket. És így mi magunk is áldást hordozókká leszünk. Életünk, tetteink és a szavaink azt sugározhatják tovább, amit Istentől a túlcsorduló szeretete által kaptunk. Magunkban is erősíteni kell a tudatot, hogy áldás-hordozók vagyunk és ez belső lelki erővel arra késztet bennünket, hogy minden téren az áldás továbbadói legyünk.

Dietrch Bonhoeffer még a halál kapujában sem tudott másról énekelni, csak arról, hogy áldó hatalmak oltalmában rejtve éljük az életünket. Olyan jó lenne minden nehézségünk és terhünk ellenére ezzel a biztos tudattal élni és szolgálni.

1. Áldó hatalmak oltalmába rejtve Csak várjuk békén mindazt, ami jő. Mert Isten őriz híven reggel, este, Ő hű lesz, bármit hozzon a jövő.  
  
2. Ha gyötri, bántja szívünket a régi, És múlt napoknak terhe ránk szakad, Megrettent lelkünk vigaszodat kéri, Mit nékünk szerzett, Atyánk, szent Fiad.  
  
3. S ha szenvedések kelyhét adod inni, Mely színig töltött, keserű s nehéz, Te segíts békén, hálával elvenni, Hisz áldva nyújtja hű atyai kéz!  
  
4. És ha az úton örömöt adsz nékünk, Ha szép napod ragyogva ránk nevet, Biztasson, intsen sok nehéz emlékünk, Hogy életünket szenteljük neked!  
  
5. A csend köröttünk mélyen szerteárad. Hadd halljuk azt a tiszta éneket, Amely betölti rejtett, szép világod, Hol téged dicsér minden gyermeked!

Dietrich Bonhoeffer 1906-1945 (német).

Egymást a testvéri közösségben erősítsük igével , bátorító jó szóval, evangéliummal, hogy sokakban megerősödjön az a tudat, hogy mi a teremtettségben megajándékozottak, a megváltottságban megmentettek az áldás hordozói és továbbadói legyünk Érezzék meg minél többen a gyülekezethez tartozók és a a kívülállók, hogy jó az áldó Úr szeretetébe belemerülni. S így növekedjen gyülekezetünkben a buzgó hitvallást tevők száma.

**Istentiszteleti élet:**

A gyülekezeti szolgálatunk középpontjában az istentiszteleti élet áll. Vasárnaponként a Budavárban 9.00; 11.00; 18.00 órakor, a Szilágyi Erzsébet fasor 24. alatti (Budagyöngye) kápolnában 9.00 órakor tartunk istentiszteletet, a délelőtti istentiszteleteket mindig úrvacsoraosztással egybekötve tartjuk.

Istentiszteletek a nem vasárnapra eső egyházi ünnepeken:

**Okt. 31. - Reformáció ünnepe csütörtökre** esik. Ezen napon csak 11.00-kor és 18.00 órakor tartunk ünnepi istentiszteletet. Este - megegyezés alapján - a németekkel nem tartunk közös istentiszteletet, de a református testvéreinket meghívjuk.

**December 24. - Szenteste – kedd**  16.00 órakor ünnepi istentiszteletet, 24.00-kor éjféli meditációt tartunk. Budagyöngyén 16.00 órakor van ünnepi istentisztelet.

**Karácsony 1. napján, szerdán** a vasárnapi rend szerint lesz istentisztelet.

**Karácsony 2. napján, csütörtökön** csak délelőtt tartunk istentiszteletet.

**Óév estéjén, kedden 18.00 órakor** van a Várban és Budagyöngyén is istentisztelet, és 23.30-kor évbúcsúztató meditáció lesz a Várban.

**Január 1-jén, szerdán,** Újév napján a vasárnapi rend szerint,

**Január 6-án** Vízkereszt ünnepén csak 18.00kor tartunk istentiszteletet.

**Nagyhéten (április 6-9-ig)** hétfőtől csütörtökig minden este 18.00 -kor,

**Nagypénteken, április 10-én** a vasárnapi rend szerint lesz istentisztelet.

**Húsvét vasárnapján, április 12-én** a vasárnapi rendet az 5.00-kor kezdődő hajnali istentisztelet egészíti ki.

**Húsvét-hétfőn, április 13-án** pedig csak délelőtt tartunk istentiszteleteket.

**Május 21-én Mennybemenetel ünnepén** csak 18.00 órakor,

**június 1-én, pünkösd hétfőjén** csak a templomban, és csak délelőtt tartunk istentiszteletet. (Budagyöngyén nem lesz istentisztelet)

Nemzeti ünnepeinkhez legközelebb eső vasárnapon az istentiszteleteken imádságban emlékezünk meg a nemzeti ünnep üzenetéről, ezeken az alkalmakon a nemzeti lobogónk is a templomban lesz. Augusztus 19-én pedig a MEÖT által szervezett ökumenikus istentiszteletbe kapcsolódunk be.

Minden hónap utolsó vasárnapján a 11.00 órás istentisztelet után kávézással erősítjük közösségünket. (Szept. 29., Okt. 27. Nov. 24. Jan. 26. Febr. 23., Márc. 29. Ápr. 26. Máj. 31.) Továbbra is tervezzük, hogy minden hónapban egy-egy közösség vállalja fel a házigazda szerepét!

Októbertől májusig a hónap 2. vasárnapján 18.00-kor ifjúsági zenés istentiszteletek lesznek. Az ifjúsági zenészek mellett a Budavári Gospel kórus is többször szolgál ezen az alkalmon.

Októbertől májusig a hónap 3. vasárnapján 18.00-kor (amikor nincs más program!) liturgikus istentisztelet lesz, amelyen elkezdjük használni a GYLK, A Gyülekezeti Liturgikus Könyvet.

A 11.00 órakor kezdődő istentiszteleten a liturgiát azzal az egységgel bővítjük, amely az igeolvasások után hangzik el:

Ószövetségi szakasz esetén: L: Áldjuk az Urat, mert irgalmas. GY: és beszéde megmarad örökké! Epistolánál: L: Urunk szentelj meg minket igéddel, GY: a te Igéd igazság. Evangéliumnál: L Ez a mai nap evangéliuma GY: Áldunk téged Krisztusunk!

Az ökumenikus imahét során egy este adunk otthont a közös istentiszteletnek (A pontos időpont kialakítása a hét többi programjától függ!)

**Kisközösségek, bibliaórák**

Az áldás akkor lesz személyessé, ha az igét jobban megértjük, és kis közösségekbe gyakoroljuk a szeretetet. Az ige tanulása a kis közösségékben többlet lehetőséget jelent. A gyülekezet kisközösségei egymást ismerő és hordozó közösségekké válhatnak, és Igéről folytatott beszélgetések közben a személyes élet kérdéseire is választ kaphatnak a résztvevők. Az interaktivitás pedig azt segítheti, hogy a személyes kérdések is előkerüljenek.

Ebben az évben a (hétfői és keddi) bibliaórai sorozatokat a tavaly bevált rendszerben tartjuk. A hétfői és keddi bibliaórákat szeptembertől október végéig Péter Zoltán. Novembertől karácsonyig Bence Imre, január és február hónapban Bencéné Szabó Márta látja el. Márciustól húsvétig Bence Imre és húsvéttól pünkösdig Péter Zoltán.

Ez a beosztás azt segítheti, hogy (1.) annak a lelkésznek, aki nem tart bibliaórát több ideje marad a látogatásra, lelki-gondozásra (2.) mivel a két alkalom között nincs személyi átfedés, ezért ugyanazzal a témával is lehet készülni. (3.) a rövidebb sorozatok mindig segítik az új tagok bekapcsolódását is.

**Bibliaórák:**

*Gyülekezeti bibliaóra:*

Hétfő 17.00 Budagyöngye, kápolna

Kedd 18.00 Budavár, kápolna

*Az első (szept- okt) sorozat címe: A tékozló Isten és két elveszett fia*

*A második sorozat címe (okt-nov) Örömmel áldott élet*

*A többi sorozat kialakítás alatt.*

**Imaközösség:** Csütörtök 9.00 - – Felelős:

Az imaközösséget erősíteni kell a pünkösdi Hírmondóban közzétett imaliturgia segítségével.

**Nyugdíjas kör:**Csütörtök 10.00 – Budavár – Felelős: Péter Zoltán

**„Mérték” – szülők csoportja** – péntek 17.30-kor – Budavár – Felelős: Bencéné Szabó Márta

**Sarok-kő- mentálhigiénés önismereti csoport** - Felelős: Péter Zoltán

Időpont kialakítás alatt – január 30-tól kerül megszervezésre, nagycsütörtöki befejezéssel.

**Fügefa – Középgenerációs interaktív hittan és közösségi alkalom**

(A felnőtt keresztségre és konfirmációra jelentkezők számára is!)

Szeptember 18-tól minden második héten szerdán előre meghirdetett időpontban 19.00-kor – Felelős – Bence Imre

Témánk: Találkozások Jézussal – János evangéliumának feldolgozása

**Budavári Evangélikus Olvasókör**

Csütörtökön – minden olyan csütörtökön, amelyen nincs filmklub!

helyszín: Sára terem!   
Az Olvasókör csak január közepéig tart. Kezdés: Szept. 12-én!   
Január 9 és 16-án még lesz. (Október 31-én ünnep miatt nem lesz, Dec. 19-én Jan. 2-án szünetel!)

Philip Yancey : Jézus másként című könyvét olvassuk és arról beszélgetünk folyamatosan. Tart kb. 9-ig.

**Ifjúsági munka**

*„Mérték” - Ifi* (konfirmáltaknak, középiskolásoknak) Péntek 17.30-tól. Felelős: Bence Imre vezetésével 6 ifivezető váltva: Skriba Dániel, Heinczinger Márton , Szilvágyi Lilla, Dani Bence, Bányai Tamás, Kazakov Krisztián, és Vácz Ágoston.

A Mérték ifi keretében október 11-től külön alkalmuk lesz az egyetemistáknak. Ha az alkalom nem alkalmas az egyetemistáknak, esetleg csütörtökön estére tesszük az együttlétet.

**Konfirmációi oktatás:**

Az előzőmunkaévben megtervezettek szerint 2019. szeptemberében két csoportban lesz a konfirmadusok felkészítése:

1. Szeptember 6-tól – az 2018-ban indult csoport (16 fő) készül fel az október 1. hétvégéjén tervezett konfirmációra. (felelős: Bence Imre)

2. Szeptemberben folyamatosan formálódik az új csoport amely2019. szeptemberétől 2020. október első hétvégéig készül a konfirmációra. (felelős: Péter Zoltán

Az oktatás kezdete 2019. szeptember 6. Az első csoport konfirmáció időpontja pedig 2019. október. 5-6.

A 2. csoport konfirmációja 2020. október 3-4.

Ez a változtatás több szempontból is erősíteni a fiatalok gyülekezetbe való beépülését.

1. Az oktatás ideje jelentősen megnő, a szűk 6 hónapról 9,5 hónapra növekedik, így nem csak a tudásban, ismeretben, hanem a csoport összetartásában is erősebb lehet.

2. A konfirmációs oktatás folyamán a fiatalok részt vesznek egy nyári táborban is, amely a közösségbe való beépülést jelenti.

3. A konfirmáció ünnepe kapcsolódna a reformációhoz, (október hónap) és így az evangélikus elköteleződés is erősödhet.

4. A konfirmáció ünnepe után még a tanév nagy része hátra van, és így az ifjúsági körbe való bekapcsolódás is könnyebb lesz.

A konfirmációi felkészítés – a „Mérték” alkalom keretén belül pénteken 17.30-kor lesz.

**Hitoktatás:**

A vasárnapi alkalmak gyermekbibliakörként működnek:

Óvodás korúak Vasárnap 11.00

Alsósok Vasárnap 11.00

Felsősök Vasárnap 11.00

Alsósok – A „Mérték” keretén belül - péntek 17.30

Felsősök - A „Mérték” keretén belül - péntek 17.30

A gyülekezeti gyermek-bibliaóra szervezéséért, vezetéséért Bencéné Szabó Márta és Péterné Mestery Rita összefogásával a gyermekmunkacsoport tagjai felelősek.

A „Mérték” alkalmán az iskolai hitoktatásban is résztvevő hitoktatók segítenek.

A tervek szerint a munkacsapat havonta egy megbeszélést tart képzéssel együtt.

**Baba-mama kör:**

Minden hónap 2. és 4. keddjén 10.30-kor – Felelőse Bencéné Szabó Márta

Első alkalom szeptember 25.

**Fakultatív iskolai hittan:**

Baár Madas Ref. Gimnázium - felelős: Péter Zoltán

Lehetőség szerint feltérképezzük más egyházi iskolákban felmerülő igényt is.

**A kötelező hit és erkölcstan** oktatás az alábbi iskolákban folyik:

Ebben a tanévben három főállású és egy félállású hitoktató – Kovács Katalin és Péterné Mestery Rita és Oncsik Valéria valamint Molnárné Varró Mária mellett továbbra is többen lesznek óraadók. A lelkészek sem mentesülnek a hitoktatás alól.

1. Áldás u. Általános Iskola – *Kovács Kata*
2. Batthyány L. Általános Iskola – *Kovács Kata*
3. Budavári Általános Iskola – *Oncsik Valéria és Bencéné Szabó Márta*
4. Budenz - Általános Iskola – *Péterné Mestery Rita*
5. Csik Ferenc – Ált. Iskola – *Oncsik Valéria*
6. Fenyves u. Általános Iskola – *Molnárné Varró Mária*
7. Fillér u. Általános Iskola Iskola – *Péterné Mestery Rita*
8. Kodály Z. Zeneiskola – *Kovács Kata*
9. Kodály Kórus Iskola - skola – *Péterné Mestery Rita*
10. Kosztolányi Gimnázium – *Molnárné Varró Mária*
11. Lisznyai u. Általános Iskola – *Oncsik Valéria*
12. Móricz Gimnázium - *Oncsik Valéria*
13. Palotás Gábor Iskola –*Molnárné Varró Mária*
14. Pitypang u. Általános Iskola – *Oncsik Valéria és Bence Imre*
15. Rákóczi Gimnázium - *Oncsik Valéria*
16. Szabó Lőrinc Gimnázium – *Molnárné Varró Mária*
17. Szilágyi E. Gimnázium – *Oncsik Valéria*
18. Toldy Ferenc Gimnázium – skola – *Péterné Mestery Rita*
19. Törökvész u. Általános Iskola – *Bence Imre*
20. Újlaki Általános Iskola – *Kruchio Bianka*

A pontos órarend része a munkatervnek ( Melléklet!)

A megnövekedett óraszám és létszám miatt a iskolai hitoktatással foglalkozó munkacsoportunk rendszeres egyeztetést tart tervezetten minden hónap utolsó szerdáján.

**Ökumenikus óvoda:**

A II. kerületben lévő ökumenikus óvodával folyamatos munkakapcsolatunk van: a tanévnyitó, tanévzáró, adventi , húsvéti stb. alkalmakat a három felekezet közösen szervezi!

Évnyitó – Pasaréti katolikusoknál: 2019. szept. 28. - Bence Imre

Reformációi foglakozás az óvodában 2019. okt. 30. Bencéné Szabó Márta és Bence Imre

Munkatársak lelki napja a Budavárban - 2019. november 15. Bence Imre

Ádventi gyertyagyújtás az óvodában -2019. december 2.

Ökumenikus istentisztelet - 2020. január 17.

Húsvéti alkalom a pesthidegkuti evangélikus templomban – 2019. április 17.

Tanévzáró a pasaréti reformátusoknál 2019. május. 23. szombat. 9.00.

**Cserkészet:**

A 32. sz. Dévai Bíró Mátyás cserkészcsapat őrsgyűlései a 2019/20-as tanévben:

Citrom őrs (7-9. osztályos lányok, őv.: Bábel Anna) – szerda 16-17:30

Süni őrs (5-6. osztályos fiúk, őv.: Sagát Lóránt) – péntek, hetente váltva 15-16:30 vagy 17:30-19

Ezen kívül több vezetőségi és lelki nap is lesz a gyülekezetünkben, s a cserkész csapat a tanévzáró alkalomra műsorral készül majd.

Reménységünk az, hogy a kelenföldiekkel közösen fenntartott csapattal idén is gördülékeny lesz az együttműködés.

**Havi rendszerességű alkalmak:**

***Családos összejövetel*** minden hónap 1. vasárnap 16.00, a kisgyermekes családok találkozója – lelkészek és hitoktatók váltva. Első alkalom: októberben.

(október 6, november 3. december 1. január 5. február 1 (szombat!- farsang) március 1. április 5. május 3.)

***Fészekrakók:*** októbertől-májusig minden hónap 2. vasárnap 19. 00.

A házasságra készülő fiatalok alkalma, a jegyesoktatás, esküvői felkészítés része ez a sorozat.

Mivel már több pár jelentkezett esküvőre, az alkalmat már ősszel el tudjuk kezdeni.

***kALAP – Férfi kör:*** Minden hónap utolsó vasárnapján 19.00

A férfiak körét váltva vezetjük és Áldó hatalmak oltalmában rejtve címmel állt össze az első sorozatunk.

Apák „konfirmációja” – alkalmi beszélgetéssorozat a családfői szolgáltról és az abban való megerősítés.

***Budavári Evangélikus Szabadegyetem*** – minden hónap második hétfőjén 19.00. Az első alkalom szeptember. 10-én lesz. Felelőse: Dr. Fabiny Tamás

Tervezett őszi program:

Szept. 9. - Lackfi János -költő

Okt. 14 – Páll Csilla - művészettörténész

Nov. 11. - Dec. 9. - Jan. 13. Febr. 10. Márc. 9. Ápr. ?? Máj. 11.

**Budavári Evangélikus Filmklub** – felelős Péter Zoltán

Filmklub őszi alkalmai:   
szeptember 26: Emberek és istenek (francia filmdráma, 122 perc, 2010)   
október 24.: Plasztik szerelem (Lars and the Real Girl; amerikai-kanadai vígjáték, 106 perc, 2007 )   
november 28. : Egy klímaváltozással kapcsolatos filmet nézünk.   
Minden alkalom 18.30-kor kezdődik, a filmet kb. 15 perccel később kezdjük nézni!

**Gyülekezet kormányzással és vezetéssel kapcsolatos alkalmak és feladatok:**

***Munkatársi megbeszélés*** minden hétfőn 8.30-kor – lelkészek, irodai munkatársak, diakóniai munkatárs, kántor és egyházfi megbeszélése elsősorban a heti munkarendről.

***Kibővített elnökségi ülés*** – minden hónap utolsó hetében, lelkészek és felügyelők, és gondnok megbeszélése, a presbiteri gyűlés előkészítése.

***Presbiteri gyűlés:*** minden hónap 1. keddjén 19.00. - a bibliaórához kapcsolódva. ***A presbitereket várjuk a Bibliaórára!***

Az októberi gyűlés helyszíne: Budagyöngye.

***Képviselőtestületi gyűlés:*** november és április első keddjén a bibliaórához kapcsolódva, a presbiteri gyűlés időpontjában.

Közgyűlést nem tervezünk. Csak akkor hívjuk össze a közgyűlést, ha a törvény rendje szerint szükséges!

***A munkacsoportok*** a vezetőik irányításával jönnek össze.

A munkacsoportok felügyeletét az alábbi rendben látjuk el:

Bence Imre – Istentiszteleti-zenei mcs. (vezetője: Táborszky László Tájékoztatási mcs ( vezetője: Illisz László)

Bencéné Szabó Márta: Diakóniai mcs. (vezetője Herzog Csaba) Gyermek munka mcs, (vezetője Bakó Zsuzsa)

Péter Zoltán: Gyülekezet történeti mcs. (vezetője Czenthe Miklós) Testvérgyülekezeti mcs.( Tóth Katinka)

Heinczinger Orsolya: Programszervező és missziói mcs. (vezetője Aszódi Ilona)

Dr. Nagy Norbert: Gazdasági mcs. (vezetője: Balicza Gábor) Építési mcs. (vezetője Kürtös Zoltán)

A presbitériumnak a törvényes feladatok ellátása a feladata, az aktuális és napi ügyek tárgyalásán kívül:

1. Októberben – a munkaterv véglegesítése megbeszélése
2. Márciusban - a költségvetés és zárszámadás tárgyalása és elfogadása

*A presbitérium tagjaival idén újra egy közösség erősítő csendes-napot, képzést készítünk elő. Tervezett ideje …......szombat.*

**Alkalmi programok**

**2019.**

**Szept. 1.** vasárnap 11.00:

Tanévnyitó istentisztelet

*XII Ars-sacra Fesztivál keretén belül:*

**Szept. 15.** *szombat 19.00 óra – ISTEN KEZÉBEN   
Összeállítás az ERDÉLYI HELIKON költőinek istenes verseiből.*

**Szept. 15** *Kiállítás megnyitó – Budai István*

**Szept. 21***.Bán István koncertje*

**Okt. 5.** 16.00 Konfirmációs vizsga a kápolnában

**Okt. 5.** 18.00 Finn vendégkórus a templomban (Bence Gábor szervezésében)

**Okt. 6.** 11.00 Konfirmációs istentisztelet és hálaadó vasárnap.

**Okt. 6.** 18.00 Orgonazenés áhítat

**Okt. 12**. szombat Országos Evangélizáció a Deák téren

**Okt. 13.**11.00- Német kórus szolgál az istentiszteleten

**Okt. 18.** péntek Megemlékezés Schulek Frigyes halálának 100. évfordulóján – vetített képes előadás

(Schulek János építész) Az alkalom a Mátyás templommal közös szervezésű)

**Okt. 20.** vasárnap Áldozati vasárnap a templomszentelés évfordulóján - Házaspárok megáldása

**Okt. 28-30-ig** Evangélizáció és közösségi alkalom a Budagyöngyén

**Nov. 15.** péntek – Ökum.óvoda lelki napja gyülekezetünkben

**Nov. 23.** 10.00 órakor Temetői séta a Farkasréti temetőben nyugvó lelkészeink sírjához.

**Nov. 24.** vasárnap 11.00 – Örök- élet vasárnapja. Megemlékezés az elmúlt egyházi évben elhunytakról.

**Dec. 1.** vasárnap 11.00

Konfirmandus csoport bemutatása.

**Dec. 3;10;17.** keddek – Zenés ádventi áhítatok a gyülekezetünk zenész tagjaival.

**Dec. 15.** vasárnap 16.00 Ádventi zenés délután a Német ajkú Gyülekezettel közösen

**Dec. 22.** 16.00-

Családok karácsonya

18.00- Magányosok karácsonyi vacsorája

**2020.**

**Jan. 1.** szerda, 11.00

Újévi istentisztelet s után pezsgős koccintás a kápolnában

**Jan 6.** Vízkereszt ünnepe 18.00.

Görög gitárművész játszik az esti istentisztelet keretében.

**Jan. 19-26.** Ökumenikus imahét

**Febr. 1.** szombat 16.00

Gyülekezeti farsang, jelmezbál, tombola a kápolnában

**Márc. 20-22** Gyülekezeti hétvége – Balatonszárszó

**Ápr. 3** Ökumenikus keresztút

**Ápr. 4.** szombat 18.00 – Ifjúsági passió

**Ápr. 10.** Nagypéntek – Presbiteri passióolvasás

**Máj. 1.** Gödöllői piknik – a Madocsai család telkén

**Máj. 16-17** Gyülekezeti kirándulás **Máj. 23** Egyházkerületi nap – Óbuda

**Jún. 7.** Evangélikus fesztivál - Egész napos családi programok, koncertek, gyermekprogram stb.

**Jún. 28- júli 4-ig**  vasárnaptól szombatig Ifjúsági és családos tábor – Helyszín: Kialakítás alatt

**Augusztus 24-27** hétfőtől csütörtökig

Napközis tábor

**Szeptember 6.** Tanévnyitó istentisztelet

**Diakóniai munka:**

- A diakóniai munkatársunk rendszeres feladatain túl, a karácsony és húsvéti előtti diakóniai látogatások megszervezése. Látogató kör bővítése, a látogatandók feltérképezése.

- A Máltai Szeretetotthon (Batthyányi tér) lakói számára havonta egy alkalommal ökumenikus áhítat tartása. Munkatársat keresünk!

**- 2019. december 22-én MAGÁNYOSOK KARÁCSONYI VACSORÁJÁT szervezzük meg, amelyre előre jelentkezni kell, és amely a gyermekműsor után kerül megrendezésre.**

- A fordított Mikulás keretébe gyűjtött adomány eljuttatása Borsodba!

A fordított Mikulás adományait egészítik ki a hittanos perselybe dobott adományok is, és a jótékonysági koncertek.

- Az utcáról betérő kéregetőknek élelmiszer jegyet vagy élelmet adunk.

**Zenei élet:**

**I. Schütz kórus**

A kórus a próbáit szerdán 19.00-től tartja. Vezetője Hacknauer Bettina.

A Schütz kórusszolgálatat lásd külön mellékletben.

**II. Budavári Gospel Kórus**

A kórus a próbáját kedden 19.00-től tartja. Vezetője Szuhai Mónika.

A Gospel Kórus munkatervét lásd külön mellékletben.

**III. Orgonaestek**  - Bán István orgonista szervezésében

**a.)** **Orgonazenés áhítatok**

Minden hónap első vasárnapján 18.00 órakor az istentisztelet keretében zenés áhítat van.

b.) Ádventi orgonazenés áhítat 3 ádventi héten. Törekedni kell arra, hogy (1) nagyobb legyen a résztvevők száma (2) a koncertet a kántor által összeállított képek, meditatív szövegek, vagy szerzők bemutatása tegye színesebbé.

**III. Extra alkalmak:**

**Fesztiválok**

**Szponzoráció esetén a kántor külön fesztiválokat szervezhet.**

Az őszi időszakban nov. 2-16 között 9 alkalomból álló sorozatot szervez. A részletes program még szervezés alatt.

A nyár eleji fesztivál még nincs előkészítve.

**V. Egyéb zenés alkalmak**

*Az ádventi istentiszteletek* minden ádventi kedden a bibliaóra keretében lesznek, ezeket zenei betétekkel tesszük teljesebbé: Meghívott vendégek: Szervezi: Bence Imre

*Bejelentkező vendég kórusok* szolgálati lehetőségét Bán István kezeli, a gyülekezet lelkészeivel egyeztetve. Három lehetőség: 1. Bérlik a templomot, 2. Jótékonysági hangversenyt adnak egy általunk megnevezett céllal, 3. Liturgikus alkalmon szolgálnak.

**Tájékoztatási munka:**

Hírmondó megjelenését továbbra is évente 4 alkalommal – az ünnepekhez kapcsolódva tervezzük. A honlapunk anyagának frissítésére segítséget keresünk.

A presbitérium elhatározta, hogy munkatervileg előkészítse a templomban lévő felvevő rendszer korszerűsítését. Mivel a PAX TV kivonult a templomunkból, ennek a szervezése fontosabbá lett. Elsősorban a humán erőforrás megszervezése a döntő, és azt követően fogjuk a technikát felszerelni.

**Testvérgyülekezeti kapcsolattartás:**

A munkacsoport tervei szerint ebben az évben levélben adunk tájékoztatást a gyülekezetünk életéről.

Német gyülekezetet meghívtuk és várjuk a választ.

City Kirche folyóiratból Tóth Katinka szemelvényeket fordít, a testvérgyülekezetről.

**Gyülekezettörténeti megemlékezések:**

**2019-re:** van egy érdekes évfordulónk: 175 éves a gyülekezet!

megemlékezés október 20-án az áldozati vasárnapon.

**Gazdasági feladatok:**

A bevételek növelésének lehetőségei, az egyházfenntartási járulékot fizetők számának növelése. A pályázatok figyelése és írása.

A kiadások észszerűsítése

Nagyobb aktivitással kell odafordulni az alapítvány 1%-os kampányára is.

Ajándékok és adományok felhasználásának előzetes tervezése – a nagy összegű adományok 10%-a felhasználásának meghatározása.

A nagy adományok további 10%-át pedig az önkéntes gyermekmunkások és hitoktatók jutalmazására fordítjuk.

Az áldozati vasárnap céljának meghatározása: A gyülekezeti terem, kápolna szigetelési problémájának és padlójának javítása.

A honlapon új lehetőség indítása a gazdasági tájékoztatásról és a e-fizetési rendszer megteremtése.

**Építési, felújítási munkák:**

A Fortuna 25. felújításának garanciális befejezése

Orgona garanciális javításai

Egyházfi lakás gázkazán cseréje, valószínűleg kéménybéleléssel együtt. (szervezés alatt)

A kápolna szigetelés és parkettázás - tervezés alatt

A badacsonyörsi ház felújítási munkái - tervezés alatt

**Ingatlanhasznosítás:**

A pihenőház (2019. nov. 1-ig használható és a téliesítés után előreláthatóan március 15-től. (fűtési szezonban fáról is kell gondoskodni!) Foglalás: Bencéné Szabó Mártánál.

- A toronybérleti szerződések idén nem változnak.

* A vendégszobákat lehet hirdetni! Ügyintézés: Bencéné Szabó Márta

- A Sára-terem alkalmankénti bérbe adása is lehetséges (Születésnapok, családi együttlétek stb.) Felelős: Kovács Kata

**Hivatali munkarend:**

Az adminisztrációs feladatokat Samu Piroska irodavezető minden nap 4 órában

beosztás: hétfőtől péntekig 9.00-13.00-ig

Neki nyújt segítséget önkéntesként Muskovics Márta. (képeslapok írása)

A gazdasági hivatalt Kövesy Emese vezeti. Munkarendje:

Hétfő, és szerda, csütörtök: 8.00-15.00 Kedd: 13.00- 18.00 Péntek 8.00-13.00

Munkáját Németh Lajos (adományok kartonokra való felvitele) segíti.

A lelkészek hivatalos fogadóórái a hittanórák kialakulása után lesz teljes

Bence Imre:

kedd 15.00-18.00-ig csütörtök és péntek 9.00-13.00-ig

Bencéné Szabó Márta:

Szerda 9.00-13.00-ig

Péter Zoltán:

Kedd 9.00-13.00-ig Csütörtökön alkalmak közben is jelen van.

**Lelkészi látogatások, lelkigondozás**

Fontosnak érezzük a lelkészi családlátogatások számát, gyakoriságát növelni. A lelkigondozás, a gyülekezet építés fontos eszköze a személyes családlátogatás. Az alkalomszerű látogatások mellett – a „látogató kártya” népszerűsítése segít a rendszeres látogatások szervezésében.

A kazuálékhez kötött lelkigondozás, tanítás, képzés folyamatos, s a személyes gyónásra, lelkigondozói beszélgetésekre a fogadó órákon kívül kerül sor.

Jelzésre kórházba, és betegek otthonába is visszük az úrvacsorát.

**Misszió**

Október végén 3 napos evangélizációt tartunk Budagyöngyén.

**Munkabeosztás**

Név: Bence Imre

|  |  |  |  |  |  |  |  |
| --- | --- | --- | --- | --- | --- | --- | --- |
|  | H | K | Sz | Cs | P | Szo | V |
| Délelőtt | Munkatársi  Hittan(1) | Hittan(2) |  | Hivatali idő | Hivatali idő |  |  |
| Délután | Bibliaóra  nov-dec  márc. ápr. | Hivatali idő | Hittanmegbeszélés  (havonta 1x) |  |  |  | Családos  Havonta |
| Este | Besz  (jelenlét) | Bibliaóra  nov-dec  márc. ápr.  GOSPEL PRÓBA  Elnökségi és presbiteri havonta 1-1- | Fügefa  (2 hetente |  | MÉRTÉK |  | Férfi kör  Fészekrakó  havonta 1-1) |

Név: Bencéné Szabó Márta

|  |  |  |  |  |  |  |  |
| --- | --- | --- | --- | --- | --- | --- | --- |
|  | H | K | Sz | Cs | P | Szo | V |
| Délelőtt | Munkatársi | Baba-Mama  (2 hetente | Hivatali óra | Hittan |  |  |  |
| Délután | Bibliaóra  ( jan-febr) |  | Hittanmegbeszélés  (havonta 1x) |  |  |  | Családos  Havonta |
| Este |  | Bibliaóra  ( jan-febr)  Elnökségi és presbiteri havonta 1-1- |  |  | Mérték szülők |  |  |

Név: Péter Zoltán

|  |  |  |  |  |  |  |  |
| --- | --- | --- | --- | --- | --- | --- | --- |
|  | H | K | Sz | Cs | P | Szo | V |
| Délelőtt | Munkatársi | Hivatali óra | Hittan (3) | Imakör  Nyugdíjas kör | Hittan (3) |  |  |
| Délután | Bibliaóra  Szept-okt  ápr-máj |  | Hittanmegbeszélés  (havonta 1x) |  |  |  |  |
| Este |  | Bibliaóra  Szept-okt  ápr-máj  GOSPEL PRÓBA  Elnökségi, presbiteri havonta 1-1 | Schütz kórus | Olvasókör  (Sarokkő) | MÉRTÉK  ( konfis csapat) |  |  |